Basilica de A Nuestra Siñora d'o Pilar - Biquipedia, a enziclopedia libre

# Basilica de A Nuestra Siñora d'o Pilar

### De Biquipedia

Basílica de A Nuestra Siñora d'o Pilar chunto á l'Ebro
Basílica de A Nuestra Siñora d'o Pilar de nueis

A Basilica de A Nuestra Siñora d'o Pilar ye un templo d'estilo barroco situato en Zaragoza, Aragón (España), en o cualo ye conserbata y benerata a colunna (pilar) sobre a cuala, seguntes a tradizión, s'aparixió a Birchen d'o Pilar en carne mortal a l'apóstol San Chaime o diya 2 de chinero de l'año 40 d.c.

Iste mandó construyir una chicota capiella t'alzar a columna, más tardi s'obró una ilesia romanica, dimpues una mudexar destruita por un inzendio y una gotica anterior á l'autual d'estilo barroco debita á Francisco Herrera Hidestrosa, por iniziatiba de don Chuan d'Austria que ordenó prenzipiar as obras en 1681.

O rey Ferrando VI, ordenó en 1754, a construzión d'a Santa Capiella, encomendando a obra á l'arquiteuto Ventura Rodríguez, que enampló lo templo dic'as autuals grandarias: 130 m. de largaria por 67 d'amplo, con por onze cupulas, diez lanternas y cuatro torres.

A imachen d'a Birchen de fusta tien 39 cm. d'altaria y ye denzima d'una colunna presguardata por un estuche de bronze y atro de plata y cubierta por un manto dic'os piez d'a imachen, a eszeuzión d'os diyas 2, 12 y 20 de cada mes que a colunna aparixe beyible.

En a frontera posterior d'a capiella s'ubre o peirón, an os fiels pueden benerar a la Santa Colunna.

### [Editar] Beyer tamién

- Zaragoza

### [Editar] Enrastres esternos

- Cabildo de Zaragoza

## [Editar] Imachens

| Se beigan as imachens de Commons sobre O Pilar.

Imachen d'a Birchen | Retablo de l'Altar Mayor

Retrieved from "http://an.wikipedia.org../../../b/a/s/Basilica_de_A_Nuestra_Si%C3%B1ora_d%27o_Pilar_2655.html"

Categorías: Molimentos de Zaragoza | Seos d'España | Basilicas d'España

##### Views

- Articlo
- Descusión
- Current revision

##### Rechirar

##### Atras luengas

- Zamboangueño
- Deutsch
- English
- Español
- Français